Ο **Ζιβανίλντο Βιέιρα ντε Σόουζα** (*Givanildo Vieira de Souza*, 25 Ιουλίου 1986), γνωστός ως **Χουλκ** (*Hulk*), είναι Βραζιλιάνος διεθνής ποδοσφαιριστής της Ατλέτικο Μινέιρο.

Ο Χουλκ ξεκίνησε την επαγγελματική του καριέρα στην Ιαπωνία και απ΄ εκεί βρέθηκε στην πορτογαλική ΦΚ Πόρτο. Με την ΦΚ Πόρτο, ο Χουλκ κατέλαβε δέκα μεγάλους τίτλους - συμπεριλαμβανομένου του Γιουρόπα Λιγκ 2010-2011 και τριών πρωταθλημάτων ποδοσφαίρου Πορτογαλίας. Επίσης, ο Χουλκ έλαβε και το βραβείο του καλύτερου σκόρερ του πρωταθλήματος Πορτογαλίας.

Ο Χουλκ συμπεριελήφθη στη σύνθεση της ολυμπιακής εθνικής Βραζιλίας για τους Θερινούς Ολυμπιακούς Αγώνες του 2012

Παιδική ηλικία
--------------

Ο Χουλκ γεννήθηκε στη Καμπίνα Γκράντε και έλαβε το παρατσούκλι του χάρη στον πατέρα του, ο οποίος ήταν λάτρης της τηλεοπτικής σειράς *The Incredible Hulk*.

Καριέρα
-------

### Βραζιλία και Ιαπωνία

Ο πρώτος επαγγελματικός ομάδα του Χουλκ έγινε η Εσπόρτε Κλούμπε Βιτόρια και αργότερα μετεγράφη ως δανεικός στην ιαπωνική Καβασάκι Φροντάλε. Αν και η Καβασάκι Φροντάλε αγόρασε τα δικαιώματα του παίκτη, ο Χουλκ δόθηκε ως δανεικός στην Κονσαντόλε Σαππόρο, ομάδα της ιαπωνικής β΄ κατηγορίας. Κατά τη διάρκεια του 2006, ο Χουλκ έγινε ο δεύτερος καλύτερος σκόρερ της β΄ κατηγορίας.

Το 2007, ο Χουλκ δόθηκε δανεικός στην Τόκιο Βέρντι, ακόμα μια ομάδα της β΄ κατηγορίας, με την οποία πέτυχε 37 τέρματα σε 42 αγώνες και έγινε ο καλύτερος σκόρερ της χρονιάς. Επέστρεψε στη Καβασάκι, αλλά μετά από δύο αγώνες δόθηκε και πάλι στη Βέρντι.

### ΦΚ Πόρτο

Μετά την παραμονή του στην Ιαπωνία, ο Χουλκ μετακόμισε στην Πορτογαλία και υπέγραψε με την ΦΚ Πόρτο, η οποία αγόρασε το 50% των δικαιωμάτων του παίκτη για 5.5 εκατομμύρια, από την C.A. Rentistas, με το τέλος μεταφοράς να λαμβάνεται από ένα ανώνυμο επενδυτή.

Όταν ο Ταρίκ Σεκτίουι τραυματίστηκε, ο Χουλκ έλαβε ευκαιρία να παίξει στην επίθεση και πέτυχε το πρώτο του τέρμα για την ΦΚ Πόρτο στον αγώνα με την ΦΚ Ος Μπελενένσες (2-0) και μετά πέτυχε τέρμα στον αγώνα με την ΦΚ Πάσος ντε Φερρέιρα (2-0) - και τις δύο φορές μπήκε ως αλλαγή στο δεύτερο ημίχρονο. Προς το τέλος της χρονιάς 2008-2009, ο Χουλκ έγινε αδιαφιλονίκητος βασικός και δημιούργησε μια επιθετική τριάδα με τους Κρίστιαν Ροδρίγκες και Λισάντρο Λόπες. Μετά από τις εμφανίσεις του στο Γιουρόπα Λιγκ 2008-2009, ο Χουλκ συμπεριλήφθη στον κατάλογο *Top 10 Rising Stars* (10 Καλύτεροι Νέοι Αστέρες) της UEFA. Στα τέλη Αυγούστου 2009, ο Χουλκ επέκτεινε το συμβόλαιο του μέχρι τον Ιούνιο του 2004, με τα ρητρά εξαγοράς να αυξάνονται στα 100 εκατομμύρια ευρώ.

Στο πρωτάθλημα ποδοσφαίρου Πορτογαλίας 2009-2010, ο Χουλκ εδραιώθηκε ως βασικός παίκτης. Ωστόσο, μετά την ήττα από την Μπενφίκα με σκορ 0-1 στις 20 Δεκεμβρίου 2009, ο Χουλκ έλαβε τετράμηνη τιμωρία για τις εγχώριες (Πορτογαλία) διοργανώσεις. Η τιμωρία μειώθηκε για τέσσερις αγώνες και ο παίκτης επέστρεψε στις 28 Μαρτίου 2010, πετυχαίνοντας τέρμα στη νίκη στον αγώνα με τη Μπελενένσες (3-0) - μια εβδομάδα αργότερα πέτυχε ακόμα ένα τέρμα, στον αγώνα με την Μαρίτιμο (4-1). Ο Χουλκ έπαιξε έξι αγώνες λιγότερους τη χρονιά 2008-2009 και πέτυχε 5 τέρματα.

Ο Χουλκ κλέβει την μπάλα από τον Τανζού Καιχάν στον αγώνα της ΦΚ Πόρτο με την Ραπίντ Βιέννης στο Γιουρόπα Λιγκ
Ο Χουλκ ξεκίνησε με τέλειο τρόπο την επόμενη χρονιά, καθώς πέτυχε 16 τέρματα στους πρώτους 16 επίσημους αγώνας, συμπεριλαμβανομένου ενός χατ-τρικ κατά της Γκενγκ στον αγώνα για τη φάση των play-off του Γιουρόπα Λιγκ 2010-2011. Από τον Σεπτέμβριο μέχρι τον Ιανουάριο κέρδισε έξι φορές το βραβείο του καλύτερου παίκτη του μήνα στο πρωτάθλημα ποδοσφαίρου Πορτογαλίας - στις 7 Νοεμβρίου 2010 πέτυχε τα δύο τελευταία τέρματα στον αγώνα με την Μπενφίκα, ο οποίος έληξε με σκορ 5-0 υπέρ της ΦΚ Πόρτο και της έδωσε προβάδισμα 10 βαθμών στο πρωτάθλημα - το οποίο τελικά κατέκτησε - και ο Χουλκ έγινε ο καλύτερος σκόρερ.

Στις 13 Μαϊου 2011, η ΦΚ Πόρτο πλήρωσε 13.5 εκατομμύρια ευρώ στην Rentistas για να αγοράσει ακόμα 40% των δικαιωμάτων του παίκτη, με αποτέλεσμα να αποκτήσει συνολικά το 85% των δικαιωμάτων του παίκτη. Ο Χουλκ ολοκλήρωσε τη χρονιά με 36 τέρματα σε 53 αγώνες, με την ομάδα του να κατακτά 4 μεγάλους τίτλους.

Στις 7 Απριλίου 2012, ο Χουλκ πέτυχε το μοναδικό τέρμα του αγώνα της ΦΚ Πόρτο με την Μπράγκα και έδωσε προβάδισμα 4 βαθμών στην ομάδα του. Ο Χουλκ πέτυχε ακόμα έξι τέρματα στους επόμενους τρεις αγώνες - συμπεριλαμβανομένου δύο τερμάτων που πέτυχε στον αγώνα με την Σπόρτινγκ – και ολοκλήρωσε τη χρονιά 2011-2012 με 16 τέρματα στο πρωτάθλημα, το οποίο κατέκτησε η ΦΚ Πόρτο - τον Μάη του 2012, ο Χουλκ ψηφίστηκε ως ο Παίκτης του Μήνα για τον Απρίλιο για έκτη φορά (ρεκόρ στην ιστορία του βραβείου), έχοντας και 11 ασίστ.

### Ζενίτ Αγίας Πετρούπολης

Στις 3 Σεπτεμβρίου 2012, ο Χουλκ υπέγραψε συμβόλαιο για πέντε έτη με τη Ζενίτ Αγίας Πετρούπολης και θα φοράει τη φανέλα με τον αριθμό 29. Η μεταγραφή του κόστισε στην πρωταθλήτρια Ρωσίας 60 εκατομμύρια ευρώ και έγινε η πιο ακριβή του καλοκαιριού: η ΦΚ Πόρτο έλαβε 40 εκατομμύρια ευρώ, η εταιρία που κατείχε το 15% των δικαιωμάτων του παίκτη πήρε 9 εκατομμύρια ευρώ, οι διαμεσολαβητές πήραν 6 εκατομμύρια ευρώ προμήθεια, άλλα 3 εκατομμύρια βρέθηκαν στο ταμείο αλληλεγγύης, ενώ ο Χουλκ και ο μάνατζερ του έλαβαν 2 εκατομμύρια την πραγματοποίηση της μεταγραφής.

Διεθνής καριέρα
---------------

Ο Χουλκ έκανε το ντεμπούτο του για την εθνική Βραζιλίας στις 14 Νοεμβρίου 2009 στον φιλικό αγώνα κατά της εθνικής Αγγλίας στη Ντόχα, ο οποίος έληξε με σκορ 1-0 υπέρ της Σελεσάο. Στις 26 Μαϊου 2012, πέτυχε το πρώτο του διεθνές τέρμα στον αγώνα με την εθνική Δανίας στο Imtech Arena του Αμβούργου - ο αγώνας έληξε με σκορ 1-3 υπέρ της Σελεσάο.

Στις 9 Ιουνίου 2012, στον φιλικό αγώνα με την εθνική Αργεντινής, ο Χουλκ πέτυχε ακόμα ένα τέρματα, αν και η Σελεσάο ηττήθηκε με σκορ 3-4. Τον Ιούλιο, έγινε ένας από τους τρεις υπερήλικες παίκτες της ολυμπιακής εθνικής Βραζιλίας (κάτω των 23) για τους Θερινούς Ολυμπιακούς Αγώνες 2012, όπου εμφανίστηκε σχεδόν σε όλους τους αγώνες και πέτυχε το μοναδικό τέρμα της Σελεσάο στον αγώνα με την εθνική Μεξικού - η Σελεσάο ηττήθηκε με σκορ 1-2.

Τίτλοι
------

### Συλλογικοί

ΦΚ Πόρτο
* ΟΥΕΦΑ Γιουρόπα Λιγκ: 2010-2011
* Πρωτάθλημα ποδοσφαίρου Πορτογαλίας: 2008-2009, 2010-2011, 2011-2012
* Κύπελλο Πορτογαλίας: 2008-2009, 2009-2010, 2011-2011
* Σούπερ Καπ Πορτογαλίας: 2009, 2010, 2011
* Φιναλίστ του ΟΥΕΦΑ Σούπερ Καπ 2011

Ζενίτ Αγίας Πετρούπολης
* Πρωτάθλημα ποδοσφαίρου Ρωσίας: 2014-15
* Κύπελλο ποδοσφαίρου Ρωσίας: 2015-16
* Σούπερ Καπ Ρωσίας: 2015

### Διεθνείς

* Αργυρό μετάλλιο στους Ολυμπιακούς Αγώνες του 2012

### Ατομικοί

* Καλύτερος σκόρερ της Β΄ κατηγορίας Ιαπωνίας: 2007
* Καλύτερος σκόρερ του Πρωταθλήματος ποδοσφαίρου Πορτογαλίας: 2010-2011
* Παίκτης του Μήνα στο Πρωτάθλημα Ποδοσφαίρου Πορτογαλίας: Φεβρουάριος 2009, Σεπτέμβριος-Δεκέμβριος 2010, Ιανουάριος 2011, Απρίλιος 2012
* Καλύτερος επιθετικός του Πρωταθλήματος ποδοσφαίρου Πορτογαλίας: 2008-2009
* Καλύτερος Παίκτης του Έτους στο Πρωτάθλημα ποδοσφαίρου Πορτογαλίας: 2010-2011, 2011-2012

Στατιστικά
----------

| Χρονιά | Σύλλογος | Κατηγορία | Πρωτάθλημα | Κύπελλο | Λιγκ Καπ | Ηπειρωτικά | Άλλα | Σύνολο |
| --- | --- | --- | --- | --- | --- | --- | --- | --- |
| Σ | Τ | Σ | Τ | Σ | Τ | Σ | Τ | Σ | Τ | Σ | Τ |
| 2004 | Βιτόρια | Série A | 2 | 0 | — | — | — | — | 2 | 0 |
| Σύνολο στη Βραζιλία | 2 | 0 | — | — | — | — | 2 | 0 |
| 2005 | Καβασάκι Φροντάλε | J. League 1 | 9 | 1 | 2 | 2 | 1 | 0 | — | — | 12 | 3 |
| 2006 | Κονσαντόλε Σαππόρο (δανεικός) | J. League 2 | 38 | 25 | 3 | 1 | — | — | — | 41 | 26 |
| 2007 | Τόκιο Βέρντι (δανεικός) | 42 | 37 | 0 | 0 | — | — | — | 42 | 37 |
| 2008 | Καβασάκι Φροντάλε | J. League 1 | 2 | 0 | 0 | 0 | 0 | 0 | — | — | 2 | 0 |
| Τόκιο Βέρντι | 11 | 7 | 0 | 0 | 3 | 1 | — | — | 14 | 8 |
| Σύνολο στην Ιαπωνία | 102 | 70 | 5 | 3 | 4 | 1 | — | — | 111 | 74 |
| 2008-09 | ΦΚ Πόρτο | Primeira Liga | 25 | 8 | 7 | 1 | 1 | 0 | 10 | 0 | 1 | 0 | 44 | 9 |
| 2009-10 | 19 | 5 | 3 | 2 | 0 | 0 | 8 | 3 | 1 | 0 | 31 | 10 |
| 2010-11 | 26 | 23 | 7 | 4 | 3 | 1 | 16 | 8 | 1 | 0 | 53 | 36 |
| 2011-12 | 26 | 16 | 1 | 0 | 2 | 1 | 8 | 4 | 2 | 0 | 39 | 21 |
| 2012-13 | 3 | 2 | 0 | 0 | 0 | 0 | 0 | 0 | 0 | 0 | 3 | 2 |
| Σύνολο στην Πορτογαλία | 99 | 54 | 18 | 7 | 6 | 2 | 42 | 15 | 5 | 0 | 170 | 89 |
| 2012-13 | Ζενίτ Αγίας Πετρούπολης | Ρωσική Πρέμιερ Λιγκ | 18 | 7 | 3 | 1 | — | 9 | 3 | — | 30 | 11 |
| 2013-14 | 24 | 17 | 0 | 0 | — | 10 | 5 | — | 34 | 22 |
| 2014-15 | 28 | 15 | 2 | 0 | — | 15 | 6 | — | 45 | 21 |
| 2015-16 | 27 | 17 | 1 | 0 | — | 6 | 4 | 1 | 0 | 35 | 21 |
| Σύνολο στη Ρωσία | 97 | 56 | 6 | 1 | — | 40 | 18 | 1 | 0 | 144 | 75 |
| Σύνολο καριέρας | 300 | 180 | 29 | 11 | 10 | 3 | 80 | 32 | 6 | 0 | 427 | 238 |

Παραπομπές
----------

1. ↑  Hytner, David (1 June 2012). «Career of Chelsea target Hulk is more incredible than how he was named». London: The Guardian. .
2. ↑  «Comunicado» (στα Portuguese). FC Porto. 25 July 2008. Αρχειοθετήθηκε από το πρωτότυπο στις 2010-08-13.. Ανακτήθηκε στις 25 September 2010.
3. ↑  «Top ten rising stars». UEFA.com. 9 Μαρτίου 2009. Ανακτήθηκε στις 13 Απριλίου 2009.
4. ↑  «Comunicado» (στα Portuguese) (PDF). FC Porto. 21 August 2009. Αρχειοθετήθηκε από το πρωτότυπο στις 2010-12-31.. Ανακτήθηκε στις 18 May 2011.
5. ↑  Barlow, Matt (17 February 2010). «The ineligible Hulk is desperate to take his frustration out on Arsenal». London: Daily Mail.. Ανακτήθηκε στις 18 February 2010.
6. ↑  Porto 4-2 Genk (7-2 Agg.): Hulk hits hat-trick for dominant Dragons Αρχειοθετήθηκε 2017-10-30 στο Wayback Machine.; Goal.com, 26 August 2010
7. ↑  «Andre Villas-Boas: "This victory has a special taste for us"». PortuGOAL. 8 November 2010. Αρχειοθετήθηκε από το πρωτότυπο στις 2011-08-25.. Ανακτήθηκε στις 24 April 2011.
8. ↑  Acedo, Francisco (17 May 2011). «Porto rule out Hulk sale». Sky Sports.. Ανακτήθηκε στις 18 May 2011.
9. ↑  Hulk fires Porto to crucial win Αρχειοθετήθηκε 2014-02-03 στο Wayback Machine.; PortuGOAL, 7 April 2012
10. ↑  Porto 2-0 Sporting Αρχειοθετήθηκε 2014-02-03 στο Wayback Machine.; PortuGOAL, 5 May 2012
11. ↑  Hulk eleito jogador do mês (Hulk voted player of the month) Αρχειοθετήθηκε 2012-05-10 στο Wayback Machine.; Record, 2 May 2012 (Πορτογαλικά)
12. ↑  Φώντας Σέμπρος (3 Σεπτεμβρίου 2012). «Ανακοίνωσε Χουλκ η Ζενίτ». sport24.
13. ↑  White, Duncan (14 November 2009). «England 0 Brazil 1: match report». The Daily Telegraph. .
14. ↑  Denmark 1-3 Brazil: Hulk delivers clinical double to hamper Euro 2012 plans of Olsen's men Αρχειοθετήθηκε 2014-03-08 στο Wayback Machine.; Goal.com, 26 May 2012
15. ↑  «Brazil 3 Argentina 4: Hat-trick hero Messi steals the show in thriller». London: Daily Mail. 9 June 2012. .
16. ↑  «Hulk, Marcelo named in Brazil squad». FIFA.com. 5 July 2012. Αρχειοθετήθηκε από το πρωτότυπο στις 2012-07-10.. Ανακτήθηκε στις 12 August 2012.
17. ↑  «Peralta’s double secures gold for Mexico». FIFA.com. 11 August 2012. Αρχειοθετήθηκε από το πρωτότυπο στις 2012-08-13.. Ανακτήθηκε στις 13 August 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζιβανίλντο Βιέιρα ντε Σόουζα** |

* Σελίδα του παίκτη στο SambaFoot
* Στατιστικά στο Zerozero
* Στατιστικά στο ForaDeJogo Αρχειοθετήθηκε 2013-12-24 στο Wayback Machine.
* Σελίδα του παίκτη στο PortuGOAL Αρχειοθετήθηκε 2013-12-24 στο Wayback Machine.
* Σελίδα του παίκτη στην επίσημη ιστοσελίδα της ΦΙΦΑ Αρχειοθετήθηκε 2013-11-05 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
Εθνική Βραζιλίας – Μουντιάλ 2014 |
| --- |
|  |
|  | 
* 1 Τζέφερσον
* 2 Ντάνι Άλβες
* 3 Τιάγκο Σίλβα (c)
* 4 Νταβίντ Λουίζ
* 5 Φερναντίνιο
* 6 Μαρσέλο
* 7 Χουλκ
* 8 Παουλίνιο
* 9 Φρεντ
* 10 Νεϊμάρ
* 11 Οσκάρ
* 12 Ζούλιο Σέζαρ
* 13 Ντάντε
* 14 Μάξγουελ
* 15 Ενρίκε
* 16 Ραμίρες
* 17 Λουίζ Γκουστάβο
* 18 Ερνάνες
* 19 Γουίλιαν
* 20 Μπερνάρ
* 21 Ζο
* 22 Βίκτορ
* 23 Μαϊκόν
* Προπονητής: Σκολάρι
 |

 |